Două persoane au fost grav rănite joi seară, la Aubervilliers, în Seine-Saint-Denis, de către un bărbat care a aruncat o grenadă în stradă, scrie News.ro.
Doi bărbați neidentificați au sosit pe un scuter la un colţ de stradă, joi, către ora locală 20.30 (21.30, ora României), într-un cartier care se află în apropierea primăriei acestei comune din nordul Parisului.
Unul dintre ei a aruncat o grenadă, după care au fugit cu acelaşi scuter, potrivit poliţiei.
Toate geamurile maşinii către care a fost aruncată grenada defensivă de fabricație iugoslavă au fost sparte, un pneu a fost spart şi au fost făcute mai multe găuri în caroserie.
Unui bărbat care trecea pe o bicicletă, explozia i-a smuls un braţ şi prezenta numeroase plăgi la nivelul feţei. El a fost transportat la spital de urgenţă, iar viaţa îi era în pericol.
Unei femei care se afla pe trotuarul opus, explozia i-a secţionat un deget şi a fost evacuată de urgenţă la un spital.
Poliția a început o anchetă.